**Mórágy Község Önkormányzata képviselő-testületének**

**9/2016. (X. 26.) önkormányzati rendelete**

**a filmforgatási célú közterület-használatra vonatkozó szabályokról szóló 8/2013. (VII.18.) önkormányzati rendelet módosításáról**

Mórágy Község Önkormányzatának Képviselő-testülete testülete az Alaptörvény 32. cikk (1) bekezdés a). pontjában biztosított jogalkotói jogkörében eljárva, a mozgóképről szóló 2004. évi II. törvény 37. § (4) bekezdésében kapott felhatalmazás alapján a filmforgatási célú közterület-használatra vonatkozó szabályokról szóló 8/2013. (VII.18.) önkormányzati rendelet módosításáról a következőket rendeli el.

**1.§**

**A rendelet 4.§ helyébe a következő rendelkezés lép:**

**4.§**

(1) A közterület filmforgatási célú igénybevételéért fizetendő díj:

a.) a forgatási helyszín esetén : 150 Ft/m2/nap , töredéknap esetén: 75 Ft/m2/nap

b.) technikai terület, stábparkolás, vagy kiürítési terület esetén: 100 Ft /m2/nap, töredéknap esetén: 50 Ft/m2/nap

c.) forgalomtechnikai biztonsági terület esetén: 20 Ft/m2/nap, töredéknap esetén: 10 Ft/m2/nap

(2) A fizetendő díj 30%-kal csökken, ha a közterület használat nem haladja meg a 30 napot.

(3) Ha a hatósági szerződés szerint a közterület használata nem haladja meg a 30 napot, de a tényleges használat annál hosszabb az (1) bekezdés a) és b) pontja szerinti díjat kell megfizetni.

(4) A kérelmező a közterület-használati díj megfizetése alól kizárólag abban az esetben mentesíthető, ha a filmalkotás közérdekű célt szolgál. Közérdekű célnak minősül különösen az önkormányzat, az önkormányzat intézménye, az önkormányzati tulajdonában álló gazdasági társaság, valamint ezek tulajdonában lévő gazdasági társaság által vagy érdekében, továbbá oktatási, tudományos vagy ismeretterjesztési célok érdekében végzett filmforgatás.

**2.§**

(1) Ez a rendelet **2016. november 1**. napján lép hatályba, rendelkezéseit a rendelet hatályba lépését követően indult eljárásokban kell alkalmazni.

(2) E rendelet a hatálybalépést követő 3. napon hatályát veszti.

Mórágy, 2016. október 24.

**Glöckner Henrik Bakó Józsefné**

**polgármester jegyző**

**A rendelet kihirdetésének napja:** 2016.október 26.

**Bakó Józsefné**

**jegyző**